पालामऊ व्याघ्र आरक्षित वन

पलामू व्याघ्र आरक्षित वन झारखंड के छोटा नागपुर पठार के लातेहार जिला में स्थित है। यह १९७४ में बाघ परियोजना के अंतर्गत गठित प्रथम ९ बाघ आरक्षों में से एक है। पलामू व्याघ्र आरक्ष १,०२६ वर्ग किलोमीटर क्षेत्र में फैला हुआ है, जिसमें पलामू वन्यजीव अभयारण्य का क्षेत्रफल 980 वर्ग किलोमीटर है। अभयारण्य के कोर क्षेत्र 226 वर्ग किलोमीटर को बेतला राष्ट्रीय उद्यान के रूप में अधिसूचित किया गया है। पलामू आरक्ष के मुख्य आकर्षणों में शामिल हैं बाघ, हाथी, तेंदुआ, गौर, सांभर और चीतल।"Lonely Planet Bihar & Jharkhand," Lonely Planet Publications, 2012, ISBN 9781743212004"Superfast Jharkhand GK," Prabhat Prakashan

पलामू ऐतिहासिक दृष्टि से भी महत्वपूर्ण है। सन १८५७ की क्रांति में पलामू ने अहम भूमिका निभाई थी। चेरो राजाओं द्वारा निर्मित दो किलों के खंडहर पलामू व्याघ्र आरक्ष में विद्यमान हैं। पलामू में कई प्रकार के वन पाए जाते हैं, जैसे शुष्क मिश्रित वन, साल के वन और बांस के झुरमुट, जिनमें सैकड़ों वन्य जीव रहते हैं। पलामू के वन तीन नदियों के जलग्रहण क्षेत्र को सुरक्षा प्रदान करते हैं। ये नदियां हैं उत्तर कोयल औरंगा और बूढ़ा। २०० से अधिक गांव पलामू व्याघ्र आरक्ष पर आर्थिक दृष्टि से निर्भर हैं। इन गांवों की मुख्य आबादी जनजातीय है। इन गांवों में लगभग १,००,००० लोग रहते हैं। पलामू के खूबसूरत वन, घाटियां और पहाड़ियां तथा वहां के शानदार जीव-जंतु बड़ी संख्या में पर्यटकों को आकर्षित करते हैं।

 इतिहास 
पलामू में वैज्ञानिक संरक्षण प्रयासों का इतिहास काफी लंबा है। देश में बाघों की गणना पहली बार पलामू में ही सन १९३२ को हुई थी।
प्रथम प्रबंध योजना
पलामू की प्रथम प्रबंध योजना (१९७४-७५ से १९७८-७९) भारतीय वन सेवा के श्री बी. एन. सिन्हा ने तैयार की। आप उस समय रांची कार्यालय में दक्षिणी अंचल के योजना अधिकारी के पद पर कार्य कर रहे थे।
इस योजना के प्रमुख उद्देश्य थे जल-स्रोतों का विकास, अवैध शिकार की रोकथाम, जंगल में मवेशियों की चराई नियंत्रित करना, अग्नि सुरक्षा प्रबंध और आरक्ष के लिए बेहतर संरचनात्मक सुविधाएं प्राप्त करना।
द्वितीय प्रबंध योजना
यह श्री आर. सी. सहाय, तत्कालीन क्षेत्र निदेशक, पलामू आरक्ष, द्वारा तैयार की गई। इसकी कालावधि १९८७-८८ से १९९६-९७ तक थी। इस योजना के उद्देश्यों में शामिल थे, वैज्ञानिक, आर्थिक, सांस्कृतिक एवं पारिस्थितिकीय संतुलन हेतु बाघ और अन्य वन्य जंतुओं और आरक्ष के पेड़-पौधों की उपयुक्त संख्या बनाए रखना। इस योजना के दौरान आरक्ष में चौमुखी प्रगति देखी गई। पानी के मामले में आरक्ष लगभग आत्मनिर्भर हो गया। कोर क्षेत्र में चराई और मानव-जनित आग को सफलतापूर्वक नियंत्रित किया गया। जहां भी खरपतवार हटाए गए, वहां साल और खैर का सफल पुनरुत्पादन हुआ। जंगली जानवरों की संख्या भी बढ़ी। पालतू पशुओं के टीकाकरण पर काफी ध्यान दिया गया, विशेषकर मुंह-खुर रोग के विरुद्ध। इसके कारण इस भयंकर बीमारी के कारण गौरों के मरने की घटनाएं नियंत्रित हुईं। शाकाहारी प्राणियों और बाघ की गणना नियमित रूप से होती रही।

 वन्यजीव गणना के आंकड़े 
 वर्ष बाघ तेंदुआ हाथी गौर चीतल १९९२ ५५ ६० ११५ ७२७ १५,६८८ १९९३ ४४ ६० ११९ ७२१ १५,२३२ १९९४ ४९ ६० १४० ७४० १५,३१८ १९९५ ५० ६१ १५५ ५९३ १५,८५९ १९९६ ४० ६० १५८ ५१७ १३,०१४ १९९७ ४४ ६४ - - - १९९९ ३७-४६ ५३-५५ २०१ ३६१ १३,१३४ २००० ३७ ५३-५५ १७५ ३२२ १२,९६९ २००२ ३८-४० ५९-६० १८१-१९९ २४६ १४,३७५ २००३ ३६-३८ ६२ २०५-२१५ २४९ १२,५८६ २००४ ३८ ६२ २६० २६० १३,१४७

 वन्यजीवन 
पलामू जैविक विविधता की दृष्टि से अत्यंत समृद्ध है। पलामू में हैं :
 पौधों की लगभग ९७० जातियां, जिनमें शामिल हैं :
 १३९ जड़ी-बूटियां
 घासों की १७ जातियां
 स्तनधारियों की ४७ जातियां
 पक्षियों की १७४ जातियां
 छोटे जीवधारियों की असंख्य जातियां
पलामू के इस विविध जीव-समुदाय को सहारा देने के लिए वहां वास-स्थलों और पारिस्थितिक तंत्रों की पर्याप्त विविधता है।

 पलामू के स्तनधारी 
भारत में पाए जानेवाले लगभग सभी बड़े स्तनधारी प्राणी, मसलन बाघ, हाथी, गौर, तेंदुआ, सोन कुत्ता, सांभर और तेंदुआ पलामू में विद्यमान हैं। कुल मिलाकर पलामू में स्तनधारियों की ४७ जातियां हैं। इनमें से कुछ प्रमुख स्तनधारियों के बारे में 
+पलामू के स्तनधारियों की सूची अंग्रेजी नाम वैज्ञानिक नाम हिंदी नामBarking DeerMuntiacus muntjakकाकड़ChitalAxis axisचीतलChowsinghaTetraceros quadricornisचौसिंगाCommon LangurPresbytis entellusलंगूरCommon MongooseHerpestes edwardsiनेवलाCommon Palm CivetParadoxurus hermaphroditusमुसंगElephantElephas maximusहाथीFruit BatRousettus leschenaultiगादुरGaurBos gaurusगौरGrey Musk ShrewSuncus murinusछछुंदरIndian Bush RatGolunda elliotiचूहाIndian Field MouseMus boodugaमूसIndian Flying FoxPteropus giganteusबड़ा चमगादड़Indian FoxVulpes bengalensisलोमड़ीIndian GerbilleTatera indicaमरु मूषकIndian Giant SquirrelRatufa indicaभारतीय विशाल गिलहरीIndian HareLepus nigricollisखरगोशIndian PangolinManis crassicaudataवज्रशल्कIndian PorcupineHystrix indicaसेहीIndian Wild DogCuon alpinusसोनकुत्ता, ढोलJackalCanis aureusगीदड़, सियारJungle CatFelis chausजंगली बिल्लीLeopardPanthera pardusतेंदुआLong-tailed Tree MouseVendeleuria oleraceaलंबी पूंछवाला तरु मूषकMouse DeerTragulus meminnaपिसूरा, मूषक मृगNilgaiBoselaphus tragocamelusनीलगायRatelMellivora capensisबिज्जूRhesus MacaqueMacaca mulattaबंदरSambharCervus unicolorसांभरShort-nosed Fruit BatCynopterus sphinxचपटी नाकवाला गादुरSloth BearMelursus ursinusभालूSmall Indian CivetViverricula indicaखटासSmall Indian Mongoose छोटा नेवलाStriped HyenaHyaena hyaenaलकड़बग्घाThree-striped Palm SquirrelFunambulus palmarumगिलहरीTigerPanthera tigrisबाघWild PigSus scrofaजंगली सूअरWolfCanis lupusभेड़िया

 पक्षी 
पलामू जैसे किसी वन के सबसे आकर्षक एवं रंगबिरंगे निवासी पक्षी ही होते हैं। पलामू में १७४ प्रकार के पक्षी हैं। इनमें शामिल हैं डोगरा चील, शिकरा आदि शिकारी पक्षी, मोर, तीतर, लाल जंगली मुर्गी जैसे जमीन पर रहनेवाले पक्षी, छपका, उल्लू, चुगद आदि रात्रिचर पक्षी, जलमोर, बगुले आदि जलपक्षी। कुछ अन्य सुंदर पक्षियों में शामिल हैं दूधराज, धनेश, किलकिला और कोयल। कोयल झारखंड का प्रतीक पक्षी है।
पलामू के पक्षियों की पूर्ण सूची
+पलामू के पक्षियों की सूची अंग्रेजी नाम वैज्ञानिक नाम हिंदी नाम Alexandrine Parakeet, Large Indian Parakeet Psittacula eupatria हीरामन तोता Ashy Swallow Shrike Artamus fuscus  Ashy Wren Warbler Prinia socialis सलेटी फुदकी Bank Myna Acridotheres ginginianus गंगा मैना Barn Owl, Screech Owl Tyto alba करैल Barred Jungle Owlet Glaucidium radiatum Baya, Weaver Bird Ploceus philippinus बया Baybacked Shrike Lanius vittatus पचनक लटोरा Black Bird Turdus merula  Black Drongo, King Crow Dicrurus adsimilis कोतवाल, भुजंगा Black Ibis Pseudibis papillosa मुंडा, काला बुज्जा Black Partridge Francolinus francolinus काला तीतर Blackbellied Finch Lark Eremopterix grisea दियोरा Blackbreasted Quail, Rain Quail Coturnix coromandelica चनक, चीनी बटेर Blackbreasted Weaver Bird Ploceus benghalensis सरबो बया Blackheaded Cuckoo Shrike Coracina melanoptera कलसिरी कसाया Blackheaded Munia Lonchura Malacca नकलनूर Blackheaded Oriole Oriolus xanthornus टोपीदार पीलक Blacknecked Stork Ephippiorhynchus asiaticus लोहारजंग Blackwinged Kite Elanus cairuleus कपासी Blackwinged Stilt Himantopus himantopus गजपांव Blossomheaded Parakeet Psittacula cyanocephala टुइयां तोता Blue Jay, Indian Roller Coracias benghalensis चाष Bluelegged Bustard Turnix suscitator गुलु Bluetailed Bee-eater Merops philippinus नीलपूंछ पतरिंगा Bluethroated Barbet Megalaima asiatica कुदरू Brahminy Kite Haliastur Indus ब्राह्मणी चील Brahminy Myna, Blackheaded Myna Sturnus pagodarum पवई Brown Fish Owl Bubo zeylonensis मुआ Cattle Egret Bubulcus ibis गाय बगुला Chestnut Bittern Ixobrychus cinnamomeus लाल बगुली Chestnutbellied Nuthatch Sitta castanea सिरि Chestnutheaded Bee-eater Merops leschenaulti  Collared Scopes Owl Otus bakkamoena थरकावी चुगद Common Babbler Turdoides caudatus चिलचिल Common Green Pigeon Treron phoenicoptera हिरियल Common Grey Hornbill Tockus birostris लामदार धनेश Common Hawk Cuckoo, Brain Fever Bird Cuculus varius पपीहा Common Indian Nightjar Caprimulgus asiaticus जंगली छपका Common Pariah Kite Milvus migrans चील Common Peafowl Pavo cristatus मोर Common Quail Couturnix coturnix बटेर Common Sandgrouse Pterocles exustus कुहार भटतीतर Common Sandpiper Tringa hypoleucos पनेवा Common Swallow Hirundo rustica अबाबील Common Teal Anas crecca चैती, छोटी मुर्गाबी Common Wood Shrike Tephrodornis pondicerianus खरकटा लटोरा Crested Hawk Eagle Spizaetus cirrhatus शाहबाज Crested Lark Galerida cristata चंडूल Crested Serpent Eagle Spilornis cheela डोगरा चील Crested Tree Swift Hemiprocne longipennis ताजदार अबाबील Crimsonbreasted Barbet, Coppersmith Megalaima haemacephala ठठेरा Crow Pheasant, Coucal Centropus siensis महोख Curlew Numenius arquata गुलिंदा Golden Oriole Oriolus oriolus पीलक Goldenbacked Woodpecker Dinopium bengalense सोनपिठा कठफोड़ Goldfronted Chloropsis Chloropsis aurifrons हरेवा Goldmantled Chloropsis Chloropsis cochinchinensis  Green Munia Estrilda Formosa हरी मुनिया Grey Heron Ardea cinerea अंजन Grey Partridge Francolinus pondicerianus तीतर Grey Tit Parus major रामगंगरा Grey Wagtail Motacilla caspica भूरा खंजन Greyheaded Flycatcher Culicicapa ceylonensis पिलपेटी मछमरनी Greyheaded Myna Sturnus malabaricus गलार Hoopoe Upupa epops हुदहुद House Crow Corvus splendens कौआ House Sparrow Passer domesticus गौरैया House Swift Apus affinis बतासी Indian Great Horned Owl  घुग्घू Indian Myna Acridotheres tristis मैना Indian Pipit Anthus novaeseelandiae रूगेल Indian Pitta Pitta brachyuran सतरंगा Indian Quail Turnix tanki लव्वा Indian Robin Saxicoloides fulicata कलचिड़ी Indian Small Skylark Alauda guagula भरुही Indian Whiskered Tern Chilidonias hybrida कुररी Indian Wren Warbler Prinia subflava फुदकी Iora Aegithina tiphia सुभागी Jungle Babbler Turdoides stiatus सतभैया Jungle Bush Quail Perdicula asiatica गिरजा बटई Jungle Crow Corvus macrorhynchos जंगली कौआ Jungle Myna Acridotheres fuscus जंगली मैना King Vulture Torgos calvus राजगिद्ध Koel Eudynamys scolopacea कोयल Large Cuckoo Shrike Coracina novaehollandiae कसाया Large Grey Babbler Turdoides malcolmi गौगाई Large Pied Wagtail Motacilla maderaspatensis ममोला, खंजन Little Brown Dove Streptopelia senegalensis टुटरू फाख्ता Little Egret Egretta garzetta करछिया बगुला Little Green Bittern Butorides striatus हरी बगुली Little Ringed Plover Charadrius dubius कंठिया टिट्टिभ Little Stint Calidris minutus पनलवा Lorikeet Loriculus vernalis  Magpie Robin Copsychus saularis दहियल Mahratta Woodpecker Picoides mahrattensis मराठा कठफोड़ा Malabar Pied Hornbill Authracoceros coronatus मलबार अबलख धनेश Night Heron Nycticorax nicticorax वाक Painted Sandgrouse Pterocles indicus भटबन Palm Swift Cypsiurus parvus ताड़ी अबाबील Paradise Flycatcher Terpsiphone paradise दूधराज Pied Bushchat Saxicola caprata काला पिद्दा Pied Kingfisher Ceryle rudis कौड़िल्ला Pied Myna Sturnus contra अबलख मैना Pigmy Woodpecker Picoides nanus छोटा कठफोड़ Pintail Duck Anas acuta सींखपर Pond Heron, Paddy Bird Ardeola grayii अंधा बगुला Purple Sunbird Nectarinia asiatica शक्करखोरा Purplerumped Sunbird Nectarinia zeylonica जुगजुगी Quaker Babbler Alcippe poioicephala  Racket-tailed Drongo Dicrurus paradiseus भीमराज Red Jungle Fowl Gallus gallus लाल जंगली मुर्गी Red Munia, Waxbill Estrilda amandava लाल मुनिया Red Spurfowl Galloperdix spadicea  Redrumped Swallow, Striated Swallow Hirundo मसजिद अबाबील Redshank Tringa totanus सूरमा Redvented Bulbul Pycnonotus cafer बुलबुल Redwattled Lapwing Vanellus indicus टिटिहरी Redwhiskered Bulbul Pycnonotus jocosus सिपाही बुलबुल Redwinged Bush Lark Mirafra erythroptera अगिया Ring Dove Streptopelia Decaocto धवर फाख्ता River Tern Sterna aurantia बड़ी कुररी Roseringed Parakeet Psittacula krameri गुलाबी-माला तोता Rufous Woodpecker Micropternus brachyurus लालपिठा कठफोड़ Rufousbacked Shrike Lanius schach कजला लटोरा Rufousbellied Babbler Dumetia hyperythra  Rufoustailed Finch Lark Ammomanes phoenicurus भरदूल, रेतल Scarlet Minivet Pericrocotus flammeus सहेली Shama Copsychus malabaricus शामा Shikra Accipiter badius शिकरा Short-toed Eagle Circaetus gallicus सांपमार Sirkeer Cuckoo Taccocua reschenaultii सरकीर Slatyheaded Scimitar Babbler Pomatorhinus schisticeps वन कचपचिया Small Blue Kingfisher Alcedo atthis कौड़िल्ली Small Green Bee-eater Merops orientalis पतेना Small Minivet Pericrocotus cinmamomeus बुलालचश्म Spotted Babbler Pellorneum ruficeps  Spotted Dove Streptopelia chinensis चित्ता फाख्ता Spotted Munia Lonchura punctulata तेलिया मुनिया Stone Curlew Burhinus oedicnemus बरसिरी Streaked Fantail Warbler Cisticola juncidis घास फुदकी Streaked Weaver Bird Ploceus manyar तेलिया बया Tailor Bird Orthotomus sutorius दर्जी Tawny Eagle Aquila rapax उकाब Thickbilled Flowerpecker Dicaeum agile फुलसूंघी Tickell’s Blue Flycatcher Muscicapa thalassina अधरंग Tickell’s Flowerpecker Dicaeum erythrorhynchos  Tree Pie Dendrocitta vagabunda महालट Verditer Flycatcher Terpsiphone paradise नीलकटकटिया White Eye Zosterops palpebrosa बबूना White Ibis Threskiormis aethiopica सफेद बुज्जा White Scavenger Vulture Nephron percnopterus गोबर गिद्ध White Stork Ciconia ciconia गैबर White Wagtail Motacilla alba धोबन Whitebacked Munia Lonchura malabarica शाकारी मुनिया Whitebacked Vulture Gyps bengalensis चमर गिद्ध Whitebellied Drongo Dicrurus caerulescens केशराज, पहाड़ी भुजंगा Whitebreasted Kingfisher Halcyon smyrnensis किलकिला Whitebreasted Waterhen Amaurornis phoenicurus डाउक White-eyed Buzzard Butastur teesa टीसा Whitenecked Stork Ciconia episcopus लगलग Whitespotted Fantail Flycatcher Rhipidura albicollis छतरदुमा Wiretailed Swallow Hirundo smithii लीशरा Wood Sandpiper Tringa glareola वन जलरंक Yellow Wagtail Motacilla flava पन पीलक Yelloweyed Babbler Chrysomma sinense गुलबाचश्म Yellowheaded Wagtail Motacilla citreola श्वेतसिर पन पीलक Yellowthroated Sparrow Petronia xanthocollis राजी Yellow-wattled Lapwing Vanellus malabaricus

 सरीसृप 
महासागरों में जीवन का उद्भव होने के बाद पृथ्वी के स्थल भागों को आबाद करनेवाले प्रथम जीवों में सरीसृप हैं। इसमें उन्हें मदद मिली उनकी शुष्क शल्कदार चमड़ी, कड़े खोलवाले अंडे जिन्हें जलीय परिवेश में रखना आवश्यक न था और मजबूत पैरों से, जिनकी सहायता से वे जमीन पर चल सकते थे। 
पक्षियों और स्तनधारियों के विकास के पश्चात सरीसृपों का पराभव शुरू हो गया। आज डायनोसोर जैसे विशालकाय सरीसृप विलुप्त हो चुके हैं। फिर भी पृथ्वी में ४,००० से अधिक प्रकार के सरीसृप पाए जाते हैं।
सरीसृपों के पांच मुख्य प्रकार होते हैं – छिपकली, सांप, मगर, कछुए और टुआटारा।
पलामू के प्रमुख सरीसृपों में शामिल है अजगर, जो पलामू के वनों का सबसे बड़ा सरीसृप है। वह लंबाई में १० मीटर से भी अधिक हो सकता है। वह एक विषहीन सर्प है जो अपने शिकारों को कुंडलियों में भींचकर उनका दम घोंटकर मारता है। अजगर सामान्यतः चूहे आदि छोटे प्राणियों का शिकार करता है, परंतु वह चीतलों के छौने, सूअरों के बच्चे आदि बड़े प्राणियों को मारने में भी सक्षम है।
पलामू के विषैले सर्पों में शामिल हैं करैत, नाग और दबोइया।
पलामू में कई प्रकार की छिपकलियां भी पाई जाती हैं, जिनमें से सबसे बड़ी गोह है जो मरे हुए जानवरों का अवशेष भी खाती है और खुद भी छोटे जीवों का शिकार करती है।
पलामू के सरीसृपों की सूची
 अंग्रेजी नाम वैज्ञानिक नाम हिंदी नाम Red Sand Boa Eryx johnii दुमुंहा Indian Cobra Naja naja naja नाग King Cobra Ophiophagus hannah नागराज Banded Krait Bungarus fasciatus धारीदार करैत Common Krait Bungarus caeruleus करैत Indian Python Python molurus अजगर Rat Snake Ptyas mucosus धामन Russel’s Viper  दबोइया Chameleon Chameleon calcarata बहुरूपिया, गिरगिट Indian House Gecko Hemidactylus flaviviridus छिपकली Rock Lizard Agama buberculatus चट्टानी छिपकली Monitor Lizard Varanus monitor गोह

 पेड़ पौधे 
पेड़-पौधों की दृष्टि से पलामू अत्यंत समृद्ध है। यहां लगभग ९७० प्रकार के पेड़-पौधे हैं, जिनमें शामिल हैं १३९ जड़ी-बूटियां। पलामू के प्रमुख वनस्पतियों में शामिल हैं साल, पलाश, महुआ, आम, आंवला और बांस। बांस हाथी और गौर समेत अनेक तृणभक्षियों का मुख्य आहार है।
झारखंड के प्रतीक
साल झारखंड राज्य का प्रतीक वृक्ष है। झारखंड राज्य का प्रतीक पुष्प पलाश है। पलाश गर्मियों में फूलता है और तब उसके बड़े आकार के लाल फूलों से सारा जंगल लाल हो उठता है, मानो जंगल में आग लग गई हो। इसीलिए पलाश को जंगल की ज्वाला के नाम से भी जाना जाता है। उसके अन्य नाम हैं टेसू और ढाक।
 पलामू के वन 
पलामू में निम्नलिखित प्रकार के वन पाए जाते हैं:
शुष्क मिश्रित वन
पहाड़ियों की खुली चोटियों में और पहाड़ों के दक्षिण और पश्चिम भागों में जहां कम बारिश होती है, ऐसे पेड़-पौधे पाए जाते हैं जो शुष्क जलवायु को बर्दाश्त कर सकते हैं। मैदानों में बेल वृक्ष के वन हैं। इन वनों में अन्य प्रकार के वृक्ष कम ही होते हैं। यह झूम खेती के कारण है। इन मिश्रित वनों में साल के पेड़ लगभग नहीं होते। चूंकि पेड़ों की डालें बार-बार काटी जाती हैं और अति चराई और आग का खतरा बराबर बना रहता है, इसलिए पेड़ बौने और मुड़े-तुड़े होते हैं और उनकी ऊंचाई ६-७ मीटर से अधिक नहीं होती।
साल वन
तीन प्रकार के साल वन पलामू में मौजूद हैं।
 शुष्क साल वन
मैदानों, नीची पहाड़ियों और पहाड़ों के पूर्वी और उत्तरी भागों में मिलते हैं। यद्यपि इन वनों में साल वृक्ष का आधिपत्य है, फिर भी वृक्ष २५ मीटर से अधिक ऊंचाई नहीं प्राप्त करते।
 नम साल वन
पहाड़ों की निचली ढलानों, विशेषकर कोयल नदी के दक्षिण में स्थित बरेसांद वनखंड की घाटियों में मिलते हैं। इन वनों में साल अच्छी तरह बढ़ता है और ३५ मीटर से अधिक ऊंचा होता है। इन वनों के बीच में जगह-जगह खाली स्थान नजर आते हैं। यहां पहले खेत हुआ करते थे।
 पठारी इलाकों का साल वन
नेत्रहाट पठार में १,००० मीटर की ऊंचाई पर मिलता है। यहां केवल साल वृक्षों के विस्तृत वन हैं। यह वन मूल वन के काटे जाने के बाद उग आया वन है।
नम मिश्रित वन
इस प्रकार के वन घाटियों के निचले भागों और बड़ी नदियों के मोड़ों के पासवाले समतल इलाकों में मिलते हैं। यहां सब मिट्टी में अतिरिक्त नमी रहती है जो गर्मियों के दिनों भी बनी रहती है। यहां वृक्षों की घटा पूर्ण होती है इसलिए जमीन तक अधिक रोशनी नहीं पहुंचती, जिससे जमीन पर घास कम होती है।

 इन्हें भी देखें 
 पलामू ज़िला

 सन्दर्भ 

श्रेणी:झारखंड के वन्य अभयारण्य
श्रेणी:भारत के बाघ अभयारण्य
श्रेणी:पलामू ज़िला